Беат Брехбюл
Понеделник следобед, аутобана

Превод от немски: Венцеслав Константинов, —

chitanka.info

понеделник следобед, аутобана

цюрих — берн, пейзажът мълчи

от дъжда, мократа асфалтна лента

е коварна като грешни думи.

и внезапно,

три километра след това над аутобана

някакъв могъщ христос

процепва небесата, а зад пейзажа

изниква луковонежно

светлосиньо небе,

балон от едно обещание,

а посред този процеп

виси една водна експлозия

с форма на гигантска въшка, виси

смуче и бяга,

от всеобхватния огън,

небе пълно с огън,

душа пълна с огън.

цялата лудост надвиснала над аутобана,

и аз карам със 160 към това

адско небе.

(и така те обичам.)

1991

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.